stanford-oval/wikipedia huggingface dataset:
רזא דשבתי
מבנה הספר

הספר מסודר לפי סדר המסכת, כאשר בכל עמוד ישנה חלוקה לגמרא (פס), רש"י (קווקו) ותוספות (נקודות). הספר בנוי בצורה של שאלות על הנלמד, כשבמקום תשובות מובאת רשימת כל הראשונים והאחרונים שעסקו בנושא הנידון: בפירושם על הסוגיה או במקומות אחרים בש"ס, בספרי הפסיקה ובשו"תים, עם מראה מקום מדויק.
על היד החזקה

עבודה דומה עשה הרב פרנקל על ספרי היד החזקה לרמב"ם, מפתח זה הודפס על כל ספר מספרי היד החזקה בסופו, במהדורות הרמב"ם בהוצאתו של פרנקל.
רוברט פיירפאקס

| --- | --- |
 לידה:  23 באפריל 1464 לינקולנשייר, הממלכה המאוחדת 
 פטירה:  24 באוקטובר 1521 (בגיל 57) סנט אולבנס, הממלכה המאוחדת 
 מקום קבורה:  קתדרלת סנט אולבנס 
 מוקד פעילות:  ממלכת אנגליה 
 מקום לימודים:  אוניברסיטת אוקספורד, אוניברסיטת קיימברידג' 
 כלי נגינה:  עוגב 
 
רוברט פיירפאקס (באנגלית: Robert Fayrfax;‏ 23 באפריל 1464 - 24 באוקטובר 1521) היה מלחין אנגלי מתקופת הרנסאנס, הנחשב לבולט ולמשפיע ביותר בתקופות המלוכה של הנרי השביעי והנרי השמיני, מלכי אנגליה.
חייו

פיירפאקס נולד בדיפינג גייט, לינקולנשייר. הוא נהנה מחסותה של הדמות החשובה ביותר בתחום התרבות בחצרו של הנרי השביעי, אם המלך ליידי מרגרט בופורט. במהלך השנים כיהן בתפקידים רשמיים שונים מטעם החצר. בשנים 1498 עד 1502 היה נגן העוגב ואחראי על המוזיקה במנזר סנט אלבנס. פיירפאקס למד באוניברסיטת קיימברידג' וקיבל תואר ראשון במוזיקה בשנת 1501 ותואר שני בשנת 1504. בשנת 1511 קיבל דוקטורט במוזיקה מאוניברסיטת אוקספורד.
משנת 1516, במשך ארבע שנים רצופות, הגיש פיירפאקס למלך הנרי השמיני קבצים של יצירותיו ועל כך קיבל תגמולים כספיים. בשנת 1520 הנהיג את הקאפלה המלכותית בביקור ממלכתי בצרפת.
רוברט פיירפאקס מת בשנת 1521, אולי בסנט אלבנס, שם נקבר.
יצירות והשפעה

מיצירותיו של פיירפאקס שרדו שש מיסות, שני מגניפיקאטים, שלושה-עשר מוטטים, שירים בתשעה קולות ושתי יצירות אינסטרומנטליות. המיסות שלו כוללות את ה"תרגיל" שהגיש כעבודת הדוקטורט שלו, המיסה Oh quam glorifica. אחת המיסות, Regali ex progenie, הועתקה בקולג' המלכותי למוזיקה בקיימברידג' ושלוש מיסות (Salve regina,‏Regali Magnificat ומיסה לא גמורה, Ave lumen gratiae נמצאות ב"ספר המקהלה של אטון". אחת המיסות שלו, O bone Jesu, שנכתבה בהזמנת ליידי מרגרט בופורט, נחשבת למיסה הפרודית הראשונה.
פיירפאקס תואר כדמות ראשונה במעלה בממסד המוזיקלי של זמנו וכמלחין נערץ בדורו. ליצירתו הייתה השפעה רבה על מלחינים מאוחרים יותר, בהם ג'ון טאוורנר ותומאס טאליס.
הקלטות

The Masses (Missa O Quam Glorifica, Missa Tecum Principium, Missa Albanus, Missa O Bone Jhesu, Missa Regali Ex Progenie). Andrew Carwood/David Skinner: The Cardinall's Musick. ASV Records|ASV's Gaudeamus label: 3 CDs CDGAX353.
הערות שוליים

↑  ניקולאס סאנדון, הערך "רוברט פייראקס" 1 במילון גרוב למוזיקה ומוזיקאים אונליין
↑  סאנדון, שם
↑  סאנדון, שם
↑  סאנדון,2,שם
| --- | --- |
בקרת זהויות :  NLI: 987007277215305171  BNE: XX1666685  BnF: cb14834701z (data)  GND: 119055473  ICCU: LO1V153343  ISNI: 0000 0001 0887 1386  LCCN: n84041992  MusicBrainz: 33e7a293-5f17-4253-a85d-dfd690bc8b56  NKC: xx0081517  NTA: 096417498  SNAC: w60z7z15  SUDOC: 077861396  Trove: 837912  VIAF: 34722466   WorldCat (עם VIAF): 34722466
רוברט פיירצ'יילד

| --- | --- |

 לידה:  9 ביוני 1988 (בן 36) סולט לייק סיטי, ארצות הברית 
 מדינה:  ארצות הברית 
 תקופת הפעילות:  מ-2006 
 מקום לימודים:  בית הספר לבלט אמריקאי  בית ספר המקצועי לילדים 
 פרסים והוקרה:  פרס עולם התיאטרון (2015) 
 פרופיל ב-IMDb
 
רוברט פיירצ'יילד (באנגלית: Robert Fairchild; נולד ב-9 ביוני 1988) הוא רקדן, שחקן וזמר אמריקאי.
קריירה > בלט

פיירצ'יילד החל ללמוד בבית הספר לבלט אמריקאי בגיל חמש עשרה ותוך כמה שנים טיפס במעלה שורות "ניו יורק סיטי בלט", עד שהפך לרקדן הראשי שלה בשנת 2009. תפקידו הבולט ביותר של פיירצ'יילד במהלך קריירת הבלט שלו היה גילום דמותו של רומיאו בעיבוד למחזה "רומיאו ויוליה"  שהכוריאוגרפיה שלו נעשתה על ידי הכוריאוגרף פיטר מרטינס בשנת 2008.
קריירה > ברודוויי

בשנת 2015, ערך פיירצ'יילד את הופעת הבכורה שלו בתיאטראות ברודוויי במחזמר "אמריקאי בפריז", המבוסס על סרט באותו השם, עבורו היה מועמד לפרס טוני לשחקן הטוב ביותר במחזמר וזכה בפרס עולם התיאטרון ובפרס דרמה דסק. בשנת 2017, פיירצ'יילד חזר לשחק במחזמר בבכורה הלונדונית שלו.
קריירה > סרטים

בשנת 2018, פיירצ'יילד לוהק לדמותו של מאנקוסטראפ, זכר האלפא של שבט הג'ליקל ומספר העלילה הראשי, בעיבוד הקולנועי למחזמר "קאטס" מאת אנדרו לויד וובר.
הערות שוליים

↑  Romeo and Juliet - New York City Ballet - Dance
↑  Kroll, Justin; Kroll, Justin (29 November 2018). "Robbie Fairchild to Play Munkustrap in 'Cats' Movie Adaptation (EXCLUSIVE)". Archived from the original on 6 March 2019. Retrieved 4 March 2019.
| --- | --- |
בקרת זהויות :  MusicBrainz: ce15d696-5a1f-493f-a3ba-58ce66568238
רונן וגלעד קצב

רונן וגלעד קצב הם צמד אחים המשמשים כסוכני שחקנים, בעלי חברת "Top Sport Services" לייצוג שחקני ומאמני כדורגל.
רונן (יליד 1966) החל בייצוג ותיווך שחקנים בשנת 1988. הוריו היו עולים מארגנטינה ושחקני כדורגל ארגנטינאיים ששיחקו בישראל היו מתארחים בביתם, רונן שהשפה הספרדית הייתה שגורה בפיו סייע להם בהתאקלמות ובמשא ומתן מול הקבוצות בתחילה בהתנדבות בהמשך בצורה מקצועית והפך לסוכן מורשה. בשנת 2006 הפך גם אחיו הצעיר גלעד (יליד 1971), שעבד עמו במשרד, לסוכן שחקנים מורשה. החל מהעשור השני של המאה ה-21 הם שותפים עם סוכן שחקנים נוסף, אדם קידן. השלושה הם סוכני שחקנים מורשים ומייצגים מעל מאה שחקנים, רובם מישראל, ובהם מבכירי שחקני ליגת העל בכדורגל.
האחים קצב ייצגו את יוסי בניון והיו מעורבים במעבריו לווסטהם, ליברפול וצ'לסי, וכן יצגו את דודו אוואט בקריירה האירופית שלו. העברה בין לאומית גדולה נוספת הייתה העברתו של הכדורגלן הצ'ילאני - יהודי סבסטיאן רוזנטל לגלאזגו ריינג'רס, ב-1996. הם מייצגים גם את ערן זהבי והיו מעורבים בהעברה שלו לסין בה הוא קיבל את השכר הגבוה ביותר לכדורגלן ישראלי אי פעם.
הערות שוליים

↑  ynet, גלעד קצב סוכן, ריקי בכר יו"ר דירקטוריון הפועל, באתר ynet, 28 בספטמבר 2006
↑  אף על פי שמשנת 2011 ביטלה פיפא את הצורך ברישיון מיוחד כדי להיות סוכן כדורגל, וכל אדם יכול לעסוק במקצוע זה, עוזי דן, פיפ"א מבטלת את הצורך ברישיון לסוכני שחקנים, באתר הארץ, 15 בפברואר 2011
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רונן וגלעד קצב".
רובן סמדו

רובן אפונסו בורחס סמדו (בפורטוגזית: Rúben Afonso Borges Semedo, נולד ב-4 באפריל 1994) הוא כדורגלן פורטוגזי המשחק בעמדת הבלם או בעמדת הקשר ההגנתי בא-דוחייל ובנבחרת פורטוגל.
סמדו נעצר באתונה ב-30 באוגוסט 2021, בחשד שהיה מעורב באונס קבוצתי של קטינה.
קריירת מועדונים

סמדו הצטרף לאקדמיית הנוער של ספורטינג ליסבון בגיל 16. ב-11 באוגוסט 2013 הוא ערך את הופעת הבכורה שלו בקבוצה הבוגרת כאשר הוא כובש במשחק ידידות נגד פיורנטינה.
בעונת 2013/14 שיחק סמדו במדי קבוצת המילואים של ספורטינג ליסבון מהליגה הפורטוגלית השנייה. ב-26 באוגוסט 2014 הושאל לעונה לקבוצה הספרדית, ראוס.
בעונת 2015/16 סמדו חזר לסגל הקבוצה הבוגרת של ספורטינג ליסבון. את משחק הבכורה התחרותי הראשון ערך ב-9 באוגוסט כאשר הוא נכנס כמחליף בניצחון 0–1 על היריבה העירונית, בנפיקה ליסבון, במסגרת הסופר קאפ הפורטוגלי. חמישה ימים לאחר מכן הוא הושאל לויטוריה סטובאל. בחלון העברות של ינואר 2016 הוא הוחזר לספורטינג ליסבון עקב משבר פציעות בהגנה.
ב-18 בפברואר 2016 סמדו ערך את הופעת הבכורה שלו בקמפיין אירופי בהפסד 0–1 לבאייר לברקוזן במסגרת שלב 32 האחרונות של הליגה האירופית. באותו המשחק נשלף לעברו הכרטיס האדום, מה שהשאיר את קבוצתו בעשרה שחקנים.
ב-7 ביוני 2017 סמדו עבר לוויאריאל הספרדית תמורת 14 מיליון אירו.
ב-19 ביולי 2018 הושאל סמדו לוסקה לעונה אחת. בינואר בוטלה השאלתו, והוא הושאל מחדש, הפעם לריו אבה הפורטוגלית.
ב-26 ביוני 2019 חתם סמדו באולימפיאקוס לארבע שנים.
קריירה בינלאומית

סמדו ערך הופעת בכורה בנבחרת פורטוגל ב-7 באוקטובר 2020, כשהוא משלים 90 דקות במשחק ידידות שהתסיים בתיקו 0:0 נגד ספרד.
חשד למעורבות באונס

ב-30 באוגוסט 2021 נעצר סמדו באתונה על ידי משטרת יוון, לאחר שנערה בת 17, הגישה תלונה בנוגע לאונס קבוצתי שסמדו היה מעורב בו, אחרי בילוי משותף בעיר אורופוס. כמו כן, צו מעצר הוצא נגד גבר בן 40 ממוצא ניגרי, בחשד שהוא הביא את הנערה אל ביתו של סמדו, שם התרחש האונס.
תארים

הסופר קאפ הפורטוגלי: 2015
פורטו
אליפות פורטוגל: 2021/2022
הגביע הפורטוגלי: 2021/2022
הערות שוליים

↑  בלם נבחרת פורטוגל בעבר נעצר בחשד לאונס נערה בת 17, באתר ynet, 30 באוגוסט 2021
↑  Olympiacos defender Ruben Semedo arrested after rape allegation. JOE.co.uk. Retrieved August 30, 2021
↑  Συνελήφθη ο 40χρονος που κατηγορείται ότι συμμετείχε στον ομαδικό βιασμό 17χρονης με τον Σεμέδο. gazzetta.gr (ביוונית)
↑  Olympiakos FC player Semedo charged with gang rape of teenage girl. Proto Thema. Retrived August 30, 2021 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רובן סמדו".
רונן הר צבי

| --- | --- |
אין תמונה חופשית
 לידה:  13 באוקטובר 1976 (בן 47) רמת גן, ישראל 
 הדרגה הגבוהה ביותר:  רב אמן משנת 1995
 מד כושר מרבי:  2535 (יולי 1995)
 מד כושר נוכחי:  2513 (לא פעיל)
 מדינה:  ישראל, ארצות הברית
 
רונן הר צבי (נולד ב-13 באוקטובר 1976) הוא שחמטאי ישראלי אמריקאי בדרגת רב אמן.
קורות חיים

רונן הר צבי החל לשחק שחמט בגיל חמש והתחיל להתאמן בגיל 10 במרכז ביכורי העיתים בתל אביב. בגיל 16 הוא עבר להתאמן אצל אלכסנדר חוזמן. בשנת 1990, באליפות העולם לנוער עד לגיל 14 הוא היה שישי (דב צפרוני סיים במקום החמישי). באליפות העולם בשחמט לנערים עד לגיל 16 בשנת 1991 הוא היה שלישי ובשנת 1992 הוא זכה באליפות העולם לגילו (פטר סבידלר היה שני ודניאל פרידמן היה שלישי).
בשנת 1995 בתחרות בראשון לציון הר צבי היה שלישי (בוריס אלתרמן שני ואלכסנדר פינקל רביעי). באותה שנה בתחרות בתל אביב הוא היה שלישי (אחרי אמיל סוטובסקי שניצח וגד רכליס שסיים במקום השני).
בשנת 1995 הוענקה להר צבי דרגת רב אמן.
בשנת 1996 הוא סיים במקום ה-5 תחרות בתל אביב (ניצח בוריס קנצלר). בשנת 1998 באליפות העולם לשחמטאים עד גיל 26 הר צבי סיים במקום הרביעי.
במקביל לקריירה בשחמט, הר צבי החל לעבוד בבורסה לניירות ערך בתל אביב ובשנת 2003 עבר לארצות הברית בה המשיך לעבוד בתחום זה.
בתחילת המאה ה-21 הוא החל לאמן באוניברסיטת טקסס באוסטין.
הערות שוליים

↑  רונית הורביץ, עוד ילד פלא, חדשות, 14 ביולי 1992
רונן כוכבי

| --- | --- |
אין תמונה חופשית
 לידה:  1977 (בן 47 בערך)
 תקופת הפעילות:  מ-1998
 עיסוק:  גיטריסט, מפיק מוזיקלי, מוזיקאי
 סוגה:  אינדי רוק, קאנטרי, פולק, פאנק
 חברת תקליטים:  התו השמיני
 שיתופי פעולה בולטים:  מרסדס בנד
 
רונן כוכבי (נולד ב-1977) הוא גיטריסט, מפיק מוזיקלי ומוזיקאי ישראלי.
ביוגרפיה

החל מ-1998, היה כוכבי חבר בלהקת ה-פאנק הישראלית, "מרסדס בנד". ב-2004 הוציאה הלהקה את אלבום הבכורה שלה, "מרסדס בנד".
ב-2007, במהלך הקלטת אלבומה השני, עזב כוכבי את מרסדס בנד.
ב-2010 הוציא כוכבי את אלבום הסולו הראשון שלו, "Brixton Bootleg".
ב-2013 הוציא את אלבום הסולו השני, "biRdS".
דיסקוגרפיה

2004: מרסדס בנד (עם מרסדס בנד)
2010: Brixton Bootleg
2013: biRdS
רידג'בק תאילנדי

| --- | --- |

רידג'בק תאילנדי
 ארץ מוצא:  תאילנד
 קבוצה:  פאריה
 תכונות
 משקל:  15-28 ק"ג
 גובה כתפיים:  61–51 ס"מ
 גובה:  56 ס״מ 
 אופי:  נאמן, אינטליגנטי וקשוח
 תיאור:  פרווה קצרה במגוון צבעים -אפור, אדום, חום ושחור
 
רידג'בק תאילנדי (באנגלית: Thai Ridgeback) הוא כלב שרירי בגודל בינוני, שמוצאו מתאילנד. שמו נגזר מהפס האופייני שעל גבו הנוצר על ידי שיער הצומח בכיוון ההפוך. הרידג'בק התאילנדי הוא כלב פאריה נחשב לכלב אינטליגנטי, נאמן, חזק ואמיץ.
מקורו של הרידג'בק התאילנדי אינו מתועד, אך הגזע פותח במזרח תאילנד.
קואליציה מכריעה

בתורת המשחקים, פונקציית בחירה חברתית היא פונקציה הבוחרת מועמד המועדף על כלל הבוחרים, בהתאם ליחס ההעדפות של כל בוחר.
קואליציה מכריעה היא קואליציה שהיא לבדה מספיקה כדי לנצח (למשל מספיקה להעביר החלטה). כלומר, הבוחרים בקואליציה זו מכריעים לגבי המועמד המועדף.
אם פונקציית הבחירה אינה מונוטונית, יכולה להיות קואליציה מכריעה שאם נוסיף לה שחקן היא תפסיק להיות מכריעה.
הגדרה

אם כל הפרטים בקבוצה  \ S מעדיפים את  \ a על  \ b וכל שאר הפרטים בחברה מעדיפים את  \ b על  \ a והחברה כולה מעדיפה את  \ a על  \ b אז הקואליציה של קבוצת הפרטים  \ S, נקראת קואליציה מכריעה עבור  \ a כנגד  \ b.
באופן פורמלי

תהי  \ F פונקציית רווחה חברתית ותהיינה  \ a,b\in A שתי אפשרויות שונות. הקואליציה  \ S\subset N נקראת מכריעה עבור  \ a כנגד  \ b (ביחס ל  \ F) אם לכל 
 \ P^{N}\in \left(P\left(A\right)\right)^{N}
המקיים:

1)  \ a\succ _{p_{i}}b לכל  \ i\in S. 

2)  \ b\succ _{p_{i}}a לכל  \ i\notin S.

מתקיים  \ a\succ _{F\left(P^{N}\right)}b. 


הקואליציה  \ S נקראת מכריעה (ביחס ל  \ F) אם קיים זוג אפשרויות שהיא מכריעה עבורו.
חשיבות

לקואליציה מכריעה יש חשיבות רבה בהוכחת משפט ארו (Arrow, 1951).
בעזרת מושג זה מוכיחים מספר משפטי עזר חשובים המהווים בסיס להוכחת המשפט.
ראו גם

מונחים בתורת המשחקים
קואליציה במשחק שיתופי
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
רוברט פיינזילבר

| --- | --- |
אין תמונה חופשית
 לידה:  1865 תימן 
 פטירה:  1957 (בגיל 92 בערך) וינה, אוסטריה 
 
רוברט פיינזילבּר, שכונה לעיתים קרובות הדוד רוברט (בהונגרית: Feinsilber Róbert; תימן, 1865 – וינה, 1957?) היה הרפתקן יהודי-הונגרי שחילק אוכל לעניי בודפשט במחצית השנייה של שנות העשרים.
ילדות

משפחתו, משפחה יהודית תימנית, נמלטה ליפו כאשר התקפות שאיימו על חיי היהודים התלקחו בתימן. בסירה ששוטטה אל ספינת הקיטור שנסעה ליפו, ילדה אמו בת השתים עשרה את רוברט הקטן, כשבעלה היה אז רק בן שלוש עשרה. מיפו שנשלטה על ידי הטורקים יצאה משפחתו להולנד, יחד עם סבו וסבתו (שכולם קיבלו אזרחות טורקית כנראה), שכמו רוב יהודי תימן היו צורפי זהב וכסף מצוינים. שם קיבלו שם משפחה חדש המתאים יותר לעיסוקם, משפחת האב הפכה פיינזילבר (Feinsilber) ומשפחת האם פיינגולד (Feingold).
פעילותו בבודפשט

רוברט הגיע לבודפשט מגליציה לפני מלחמת העולם הראשונה. בשנות העשור השני של המאה ה-20, מפקד משטרת בודפשט אישטוואן סימון העסיק את רוברט פיינזילבר במפקדה בודפשט. השוטרים לקחו לחדרו את מבצעי ניסיונות ההתאבדות שהורדו מ"גשר הציפורים", הצריח של "גשר פרנץ יוזף" (היום שמו גשר החירות), כדי להניא אותם מהמעשה הקטלני שלהם.
במחצית השנייה של שנות העשרים חילק תה חם וניהל מקלט לילה. מאוחר יותר ביקר אנשים עשירים, חברות, בנקים ואסף תרומות. במטבח החופשי שלו חילק ארוחת צהריים חינם לרעבים בכיכר קלוואריה (Kálvária tér) בכיכר קאלווין (Kálvin tér), בשוק העניים של כיכר האלר (Haller tér) - מאוחר יותר גם בפארק העירוני של בודפשט, ואחר כך חילק בכיכר אלמאשי 200–300 מנות מרק ביום. הוא נהנה מפופולריות רבה, עם תומכים יוקרתיים שגם הגנו עליו מפני פעולות אפשריות של השלטונות.
עם זאת, כאשר המטבחים של "הדוד רוברט" פעלו כבר במשך עשור ושמו הפך למושג, התברר שהחלק המיטבי של המזון והבגדים שנאספו מהעשירים מעולם לא הגיעו לעניים. הוא מעל ברוב הכספים שגויסו, קנה שני בתים בווינה לפי השמועה[דרוש מקור]. הוא נעצר בשנת 1930 בגין שערוריית כספי הסיוע. המשטרה קבעה שלא ניתן להחרים את רכושו בווינה. התברר שהוא לא אזרח הונגרי אלא טורקי ולא ניתן להעמידו לדין, לכן גורש מהמדינה. הוא עזב את הונגריה ב-2 במאי 1930. עזיבתו המוזרה והספקולציות לגבי אישיותו עדיין מעמידות הרבה סימני שאלה. הוא מת בגיל 92 בבית חולים לחולי נפש שטיינהוף בווינה.
הנצחה

"אני חי בהונגריה כבר שלושים שנה. מה שנותר מההון שלי הוצע לעזור למתאבדים ולאנשים עניים. אני אמשיך בעבודה הזו כל עוד אוכל לזוז. ההון שלי אזל ברובו, אבל היום אני נעזר באנשים שהצלתי והחזרתי לחיים. בשוק המקורה יש לי מכרים בין הסוחרים והם עוזרים לי בכל מקום. אני מרגיש שהאושר הגדול ביותר הוא היכולת להקל על סבלם של אחרים. המטרה והמשמעות של החיים עבורי היא צדקה. אם יהיה לי עוד עושר כשאמות, אשאיר אותו לעניים עד הפרוטה האחרונה. המשאלה שלי היא שכאשר אמות, אקבר בארון העץ הפשוט ביותר, והפרוטות ייחסכו יינתנו גם לאנשים המורעבים, שכשלו. עוד משהו: אני לא מצטער שהייתי יהודי. אחרי הכל, גם שנים עשר השליחים היו יהודים."
מתוך פירוט קורות חייו של רוברט פיינזילבר שהופיע ב-1929 בגיליון 18 ביולי של כתב העת "הונגרים" (Magyarság).
ראו גם

הקיסרים הנוכלים הלא מוכתרים של שנות השלום המאושרות, origo.hu
הדוד רוברט, הנוכל המועיל, index.hu
לקריאה נוספת

קריסטיאן ניארי: דוד רוברט (Huppa.hu, דצמבר 2013]
חבילת סנטה קלאוס של המדינה להונגרים רעבים (HVG, אוקטובר 2008)
רוסלייטן

| --- | --- |
סמל רוסלייטןסמל רוסלייטן

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  קירכדורף אן דר קרמס
 שטח:  67.5 קמ"ר
 גובה:  588 מטרים
 אוכלוסייה:  ‏
  ‑ בעיירה:  1,889 (1 בינואר 2018)
 קואורדינטות:  47°43′29″N 14°18′36″E﻿ / ﻿47.724722222222°N 14.31°E﻿ / 47.724722222222; 14.31 
 אזור זמן:  UTC+1
 http://www.rossleithen.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהרוסלייטן(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.רוסלייטן(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרוסלייטן(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרוסלייטן  he tabBackground:;tabBorder:#aaa;defaultTab:0;
 
רוסלייטן (בבווארית: Roßleithen) היא עיירה במחוז קירכדורף אן דר קרמס שבמדינת אוסטריה עילית באוסטריה.
גאוגרפיה

העיירה רוסלייטן שוכנת באזור המנהלי טראונפירטל. כ-61% מאדמות העיירה מיוערים, ו-20% הם אדמות חקלאיות.
קומה עשירית

"קומה עשירית" הוא אלבום האולפן השני של הזמרת הישראלית אדרת. את האלבום הוציאה בשנת 2005 לאור חברת התקליטים הפיל. כל רצועותיו נכתבו, הולחנו והופקו על ידי אדרת לבדה. באלבום בלט השיר "קח אותי גבוה" שהופץ כסינגל על גבי תקליטור ביחד עם שיר נוסף.
סינגלים נוספים שיצאו מתוך האלבום, "דואה" ו"אוורסט" זכו להשמעות ברדיו האזורי בישראל.
רשימת רצועות

| קומה עשירית> מס' | קומה עשירית> שם | קומה עשירית> משך | קומה עשירית>  | קומה עשירית>  | קומה עשירית>  | קומה עשירית>  | קומה עשירית>  | קומה עשירית>  | קומה עשירית>  |
| --- | --- | --- | --- | --- | --- | --- | --- | --- | --- |
| 1. | אוורסט  | 4:08 |  |  |  |  |  |  |  |
| 2. | דואה  | 4:50 |  |  |  |  |  |  |  |
| 3. | קומה עשירית  | 5:25 |  |  |  |  |  |  |  |
| 4. | אוויר לנשימה  | 4:57 |  |  |  |  |  |  |  |
| 5. | החברה  | 4:08 |  |  |  |  |  |  |  |
| 6. | שמע אותי  | 4:32 |  |  |  |  |  |  |  |
| 7. | אני יודעת  | 3:55 |  |  |  |  |  |  |  |
| 8. | אקסטזה  | 4:22 |  |  |  |  |  |  |  |
| 9. | בדרך לאהבה  | 5:39 |  |  |  |  |  |  |  |
| 10. | אושר  | 4:56 |  |  |  |  |  |  |  |
| 11. | קח אותי גבוה  | 5:35 |  |  |  |  |  |  |  |
| משך כולל: | משך כולל: | 52:32 |  |  |  |  |  |  |  |
הערות שוליים

↑  Sabra Sounds, ג'רוזלם פוסט
↑  אדרת | qube.co.il, באתר www.qube.co.il
רוזנות טקלנבורג

| --- | --- |
סמל

 
 ממשל
 משטר:  רוזנות
 עיר בירה:  טקלנבורג
 גאוגרפיה
 יבשת:  אירופה 
 היסטוריה
 הקמה:  הקמת הרוזנות
 תאריך:  תחילת המאה ה-11
 פירוק:  סיפוח לדוכסות הגדולה של ברג
 תאריך:  1808
 ישות קודמת:   דוכסות סקסוניה
 ישות יורשת:   הדוכסות הגדולה של ברג
 שונות
 
 
רוזנות טקלנבורג (בגרמנית: Grafschaft Tecklenburg) הייתה מדינה בתחום האימפריה הרומית הקדושה, הממוקמת במדינות גרמניה הנוכחית נורדריין-וסטפאליה וסקסוניה התחתונה.
היסטוריה

במאה ה-12 הוקמה רוזנות טקלנבורג באזור שנקרא כיום "ארץ טקלנבורג" במרגלותיו המערביים של יער טויטובורג.
לאחר הכחדת הרוזנים של טקלנבורג ב-1262, סופחה הרוזנות לרוזנות בנטהיים השכנה ב-1263. בין השנים 1328–1562 שלטו בה רוזנות שוורין. בשנת 1365 הם רכשו את הלורדות של רהדה, אך בשנת 1400 הם איבדו את החלקים הצפוניים של הרוזנות עם המחוזות קלופנבורג, פריזווית' ובברגרן לידי הנסיכות-בישופות של מינסטר.
קונרד מטקלנבורג-שוורין היה השליט הראשון בווסטפאליה שהנהיג את הרפורמציה הפרוטסטנטית והפך לחבר בברית שמלקלדן. לאחר תבוסת הליגה, נאלצה רוזנות טקלנבורג לוותר על שטחים לקרל החמישי כדי להקים את רוזנות לינגן. בשנת 1557, בניגוד לטענות בית זולמס-בראונפלס, הרוזנות עברה בירושה לידי ארנולד השני (IV) מבנטהיים-טקלנבורג שבנו אדולף ייסד ענף חדש של רוזני טקלנבורג. בשנת 1588 הכניסו הרוזנים את הקלוויניזם לטקלנבורג.
בשנת 1696 נמסרה רוזנות טקלנבורג לבית זולמס. בשנת 1707 מכר הרוזן וילהלם מוריץ מזולמס-בראונפלס את טקלנבורג לפרוסיה. בהסכם ברלין משנת 1729 נטש בית המועצה של בנטהיים-טקלנבורג את כל התביעות לרוזנות.
הרוזנות סופחה לדוכסות הגדולה של ברג ב-1808. טקלנבורג סופחה לצרפת בשנת 1810 יחד עם אזורים רבים בצפון מערב גרמניה. קונגרס וינה החזיר את טקלנבורג לפרוסיה ב-1816.
| --- | --- |
בקרת זהויות :  NLI: 987007535574805171  GND: 4106148-2  LCCN: n93079664  VIAF: 150246722   WorldCat (עם VIAF): 150246722 
חורבות בורג טקלנבורג .
קומו (נפה)

| --- | --- |
סמל קומוסמל קומו
מקדש אלסנדרו וולטה
מקדש אלסנדרו וולטה
 מדינה:  איטליה איטליה
 מחוז:  לומברדיה לומברדיה
 מושל:  Leonardo Carioni
 רשות מחוקקת:  Provincial Council of Como 
 בירת הנפה:  קומו
 שטח:  1,288.07 קמ"ר
 אוכלוסייה:  ‏
  ‑ בנפה:  594,657 (31 בדצמבר 2021)
 קואורדינטות:  45°49′00″N 9°05′00″E﻿ / ﻿45.816666666667°N 9.0833333333333°E﻿ / 45.816666666667; 9.0833333333333 
 אזור זמן:  UTC+1
 https://www.provincia.como.it/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
נפת קומו  (באיטלקית:  Provincia di Como) היא נפה במחוז לומברדיה שבאיטליה. היא משתרעת על שטח של 
1,288.07 קמ"ר, ובשנת 2013 התגוררו בה 598,810 נפש. בירתה של הנפה בעיר קומו.
גאוגרפיה

נפת קומו גובלת בטיצ'ינו  ובגראובינדן שבשווייץ בצפון-מערב. במזרח היא גובלת בנפת סונדריו ובנפת לקו. בדרום היא גובלת בנפת מונצה-בריאנצה. במערב היא גובלת בנפת וארזה.
גאוגרפיה > נהרות

נהרות בנפת קומו הם: הנהר למברו  (איטלקית Lambro) 
,הנהר סווסו (איטלקית Seveso) והנהר מרה (איטלקית Mera). הנהר למברו  שאורך כ-130 קילומטרים, מקור הנהר במגרליו  (באיטלקית: Magreglio) היא עיירה שבנפת קומו. בדרכו הוא חוצה 5 נפות בצפון איטליה - נפת קומו ונפת לקו, נפת מילאנו ונפת מונצה-בריאנצה, נפת לודי.
הנהר סווסו באורך כ-96 קילומטרים, מקור הנהר בקוואלסקה (באיטלקית: Cavallasca) היא עיירה שבנפת קומו. הנהר מרה באורך כ-50 קילומטרים, מקור הנהר בגראובינדן שבשווייץ.
| נהרות נפת קומו | אורך (ק"מ) | תמונות |
| --- | --- | --- |
| הנהר למברו   באיטלקית:   Lambro | 280 |  |
| הנהר סווסו   באיטלקית:   Seveso | 160 |  |
| הנהר מרה   באיטלקית:   Mera | 96 |  |
רז שפירא

| --- | --- |
אין תמונה חופשית
 לידה:  16 במאי 1986 (בת 38) קדמת צבי, ישראל
 מדינה:  ישראל
 עיסוק:  שחקנית, דוגמנית, מנחת טלוויזיה
 פרופיל ב-IMDb
רז שפירא (נולדה ב-16 במאי 1986) היא שחקנית, דוגמנית, ומנחת טלוויזיה עבר ישראלית.
ביוגרפיה

שפירא נולדה וגדלה במושב קדמת צבי שברמת הגולן. הוריה הם חקלאים שבבעלותם מטע תפוחים ואגסים וגם מורים, אביה מורה לכימיה ואמה מורה לאנגלית. אמה עלתה בגיל 18 מאנגליה עם אחותה, והתנדבה בקיבוץ בית העמק. ולאחר כמה זמן אחותה שבה לאנגליה ואמה של שפירא נשארה בארץ. שפירא בת שנייה לחמישה אחים, אחותה הגדולה של שפירא מאומצת.
שפירא היא בת להורים גרושים, באותו הזמן שהוריה התגרשו עברה שפירא לגור בתל אביב עוד לפני שהתגייסה לצה"ל.
שפירא למדה משחק אצל רן פסח, ולמדה תואר ראשון בתקשורת.
את דרכה בשואוביז החלה כבר בגיל שבע כשצוות של ערוץ הילדים שפירא הגיע לאולם החזרות, שם התאמנה בהתעמלות קרקע, וביקש לראיין ילדה לתוכנית "גדולים מהחיים" בהנחיית דליק ווליניץ. לאחר מכן, השתתפה בפרסומת של שטראוס.
בשנת 2008 הייתה מנחת פינת וי.איי.פי של התוכנית הקומית של ערוץ 2 "צחוק מעבודה". באותה השנה גם הייתה כתבת שטח של התוכנית "מלכוד 24". כמו כן באותה השנה הנחתה את תוכנית הנוער "רעש".
בשנת 2009 התארחה בתוכנית הטלוויזיה הקומית של ערוץ עשר "החברים של נאור" בתפקיד מלצרית. באותה השנה הייתה גם כתבת בתוכנית הטלוויזיה "Y בעשר" ששודרה בחברת הכבלים של Yes.
בשנת 2010 הצטרפה לצוות המנחים של ערוץ הילדים וגילמה את דמותה של ירדן. באותה השנה גם גילמה את ירדן בתוכנית "חופש במקום האמיתי". בנוסף באותה השנה גם התארחה בסדרות "הפיג'מות" בתפקיד אחות בתרימות דם / בתפקיד עצמה, בסדרה "מה בכריש?" בתפקיד שונית מזח, ובסדרה "מנדלבאום בלש פרטי" בתפקיד קים. שלושת הסדרות האלו שודרו בערוץ הילדים.
בשנים 2011–2012 הייתה שדרית קווים בערוץ הספורט.
היא הייתה כתבת בחדר החדשות של הוט ובתוכנית הכלכלית של לינוי בר-גפן.
שפירא דגמנה בין היתר ל"ספידו", "קסטרו", "פלפל", ו"תמנון".
היא פרשה מעולם המשחק והיא עוסקת כאחות בבית החולים סורוקה.
ביוגרפיה > חיים אישיים

שפירא הייתה נשואה לכדורסלן ליאור ליובין שנפטר ממחלת הסרטן. שפירא מתגוררת בקיבוץ שובל, והיא אם לשלושה.
הערות שוליים

1 2 3 4 5 6 7 8 9 10  אלקנה שור, שכונת שפירא: ראיון עם רז שפירא, באתר nrg‏, 16 בפברואר 2012
1 2 3 4 5 6 7 8  שי פרץ, פעם ראשונה בים?, באתר ynet, 18 ביוני 2008
↑  ערן סויסה, רז שפירא מצטרפת ל-Y בעשר, באתר nrg‏, 1 בדצמבר 2008
↑  Facebook, פייסבוק
1 2 3 4  מלי זיידמן, רז שפירא: "ליאור אמר שהוא לא מפחד למות, רק עצוב בשבילנו", באתר ynet, 25 באפריל 2024
קואליציה מהותית

קואליציה מהותית (Essential Coalition) הוא מושג בתורת המשחקים בתחום המשחקים השיתופיים המגדיר תכונה של קואליציה במשחק בצורה קואליציונית. חשיבות הקואליציות המהותיות בא לידי ביטוי בחישוב הליבה של המשחק.
סימונים:
N=\{1,2,\cdots ,n\} קבוצה סופית של שחקנים.
v:2^{N}\rightarrow \mathbb {R}  היא פונקציה המתאימה לכל תת-קבוצה  \!S של שחקנים מספר ממשי  \!v(S) ומקיימת  v(\emptyset )=0.
\!v נקראת הפונקציה הקואליציונית.
נסמן ב-  \!G את המשחק:  G=\left(N,v\right).
הגדרה

נתחיל מהגדרת המושג קואליציה לא מהותית.
יהי  \!G משחק בצורה קואליציונית. קואליציה  \!S נקראת לא מהותית (inessential) במשחק  G אם קיימת חלוקה  \!S_{1},S_{2},...,S_{r} של  S שבה  r\geq 2
כך שמתקיים  v(S)\leq \sum _{j=1}^{r}v(S_{j}).
קואליציה מהותית היא קואליציה שאינה לא מהותית.